Kongresi dhe autorizimi kundër Shtetit Islamik
Kryetari i Dhomës së Përfaqësuesve shpreh gatishmërinë për të rimbledhur ligjvënësit
Ndërsa një seri sulmesh ajrore amerikane godasin militantët e Shtetit Islamik, kryetari Dhomës së Përfaqësuesve të kontrolluar nga republikanët, thotë se ai është i gatshëm të thërrasë Kongresin në një sesion të posaçëm për të debatuar rreth dhënies ssë autorizimit presidentit për përdorimin e forcës ushtarake. Kjo ndodh 10 ditë pasi ligjvënësit amerikanë kanë lënë Uashingtonin për një pushim 7 javor në prag të zgjedhjeve për në Kongresin Çdo ditë sjell sulme të reja ajrore nga koalicioni i udhëhequr nga Shtetet e Bashkuara kundër pozicioneve të Shtetit Islamik në Irak dhe Siri. Por Uashingtoni, është jashtëzakonisht i qetë, ndërsa ligjvënësit bëjnë fushatë për zgjedhjet e nëntorit. Kryetari i Dhomës së Përfaqësuesve John Boehner thotë se presidenti Obama e ka autoritetin për të urdhëruar sulme ushtarake kundër Shtetit Islamik. Por Presidenti, thotë ai, duhet të kërkojë autorizim gjithpërfshirës nga Kongresi. Pikërisht kjo çështje u shtrua javë më parë nga demokrati Robert Menendez i Komisionit të Senatit për Marrëdhëniet me Jashtë. Në fillim të muajit, ligjvënësit miratuan një element të planit ushtarak të presidentit; furnizimin dhe trajnimin e rebelëve sirianë. Administrata thotë se Kongresi është i lirë të bëjë më shumë. Sekretari i Shtetit John Kerry: or pa një kërkesë zyrtare nga presidenti, Kongresi nuk ka gjasa të rimblidhet deri pas zgjedhjeve të nëntorit. Por fushata ajrore vazhdon. Sekretari i Mbrojtjes Chuck Hagel. Sekretari Hagel citoi shtimin e aleatëve në NATO që kanë shfaqur synimet për të marrë pjesë në përpjekjet për të dobësuar dhe shkatërruar Shtetin Islamik.